අත්අඩංගුවට ගත් පුද්ගලයා පාපොච්ච්රණය කර ඇත්තේ තමන් විසින් වන සතෙකුට බදින ලද තුවක්කුවක් පත්තු වී පුද්ගලයෙකු වැටී සිට ඇති බවත් පසුව එම සිරුර යාබද කැලයක පිහිටි මිනිරන් පතලකට දමා ඇති බවත් අනාවරණය වී තිබෙනවා.මාස කිහිපයකට පසු මියගිය පුද්ගලයාගේ අස්ථි කොටස් යාබද ගල් තලාවක දමා අපරාධ කොට්ඨාශය වෙත නිර්ණාමික ලිපියක් මඟින් සැකකරු දන්වා ඇත්තේ ගල් තලාවක අස්ථි කොටස් කිහිපයක් ඇති බවයි.ලිපිය තැපැල්කරණ ලද මාතලේ - මඩවල උල්පත තැපැල් කාර්යාලය අසල පිිහිටි ආරක්ෂිත කැමරා දර්ශන ඔස්සේ පරීක්ෂණ සිදුකර අදාල ලිපිය යොමුකළ සැකකරු අත්අඩංගුවට ගෙන තිබෙනවා.සැකකරු විසින් වෙඩි වැදී මියගිය පුද්ගලයාගේ අස්ථි කොටස් කිහිපයක් දමා තිබූ ස්ථානය මාතලේ වැඩබලන මහේස්ත්‍රාත්වරියගේ පරීක්ෂාවට ලක් වූ අතර ඇයගේ නියෝග මත එම අස්ථි කොටස් මාතලේ මහ රෝහලට යැවීමට පොලිසිය කටයුතු කර තිබෙනවා.එම අවස්ථාවේ දී මියගිය පුද්ගලයාගේ ඇද සිටි සරම සහ අතරැදි පිහියක් ඔහුගේ දරැවන් විසින් හදුනාගත් බවයි පොලසිය පැවසුවේ.මෙම සිද්ධියට සම්බන්ධ සැකකරු අධිකරණයට ඉදිරිපත් කිරිමට නියමිත අතර සැකකරැ විසින් බදින ලද තුවක්කුව පත්තු වී මියගිය පුද්ගලයාගේ සිරුර දමා තිබූ මිනිරන් පතල මාතලේ මහේස්ත්‍රාත්වරයාගේ පරික්ෂාවට ලක්කිරීමට නියමිත බවයි අප වාර්තාකරු පැවසුවේ.